Ռութ Զաքարյան

Ռութ Զաքարյան (, բեմական անունը՝ Դևոն Փիրս (), ), ամերիկահայ դերասանուհի և գեղեցկուհի, «Պատանի միսս ԱՄՆ» () մրցույթի առաջին հաղթողը 1983 թվականին։ Այդ մրցույթը կայացել է Ֆլորիդա նահանգի Լեյքլենդ քաղաքում։ Նա նաև մասնակցել է «Միսս ԱՄՆ 1984» մրցույթին, սակայն մրցանակային տեղ չի զբաղեցրել։

«Պատանի միսս ԱՄՆ» 
Ամերիկահայ Ռութ Զաքարյանը ծնվել է Նյու Յորքի Ամստերդամ քաղաքում և «Պատանի Միսս ԱՄՆ» մրցույթում ներկայացրել է այդ նահանգը։ Դրանից առաջ նա դայակ է աշխատել «Պատանի միսս Նյու Յորք 1988» մրցույթի ապագա հաղթող Ջեսիկա Քոլինզի և «Պատանի միսս ԱՄՆ 1988» մրցույթի առաջին փոխչեմպիոնի մոտ։ Քոլինզը մրցույթի ընթացքում տված իր հարցազրույցում Զաքարյանի ներկայությամբ ուշադրություն է հրավիրել այդ փաստի վրա։

«Պատանի միսս ԱՄՆ»-ից հետո 
Հետագայում Զաքարյանն աշխատել է որպես դերասանուհի՝ Դևոն Փիրս բեմական անունով։ Նրա ամենանշանավոր դերը «Երիտասարդ և հանդուգն» սերիալում Դայան Ուեսթինն էր։ Ռութը հանդես է եկել նաև «Սանտա Բարբարա» սերիալում՝ կատարելով Իզաբելլա Կաստիլյոյի դերը։

Զաքարյանն այժմ բնակվում է Կոստա Ռիկայում դստեր՝ Ֆիաբա Զաքարյանի հետ, որը հոգեբանություն և տնտեսագիտություն է սովորել Լոյոլա Մերիմաունթ համալսարանում։

Ծանոթագրություններ

Արտաքին հղումներ 

 

20-րդ դարի ամերիկացի դերասանուհիներ
Ամերիկացի հեռուստատեսային դերասանուհիներ
Ապրող անձինք
Ամերիկահայ դերասանուհիներ
Գեղեցկության մրցույթի հաղթողներ
Ամերիկահայ մոդելներ
Բեմական կեղծանուններ